“สหรัฐฯ” พบผู้ป่วย “โควิด-19” รายใหม่ 18 คน ฟากยุโรป ไร้ผู้ติดเชื้อ-เสียชีวิตเพิ่ม!
สหรัฐฯ" ป่วย" โควิด-19" เพิ่ม 18 ราย ฟากยุโรป ไร้ผู้ติดเชื้อ-เสียชีวิต ยอดป่วยสะสมทั่วโลกทะลุ 2.6 ล้านคน
สหรัฐฯ" ป่วย" โควิด-19" เพิ่ม 18 ราย ฟากยุโรป ไร้ผู้ติดเชื้อ-เสียชีวิต ยอดป่วยสะสมทั่วโลกทะลุ 2.6 ล้านคน
23 เม.ย. 2563

เว็บไซต์worldometers รายงานสถานการณ์ผู้ติดเชื้อไวรัสโคโรนาสายพันธุ์ใหม่ (โควิด-19) ทั่วโลก ว่า ณ เวลา 07.36 น.ของวันนี้ (23 เม.ย.63) ยอดผู้ติดเชื้อโควิด-19 ทั่วโลกเพิ่มขึ้นเป็น 2,636,933 ราย ผู้เสียชีวิตเพิ่มขึ้นเป็น 184,182 ราย และมีผู้ที่รักษาหายแล้วทั่วโลกจำนวน 717,444 ราย
โดยสหรัฐฯ มีผู้ติดเชื้อเพิ่มขึ้น 18 ราย ทำให้ยอดผู้ติดเชื้อสะสมอยู่ที่ 848,735 ราย ส่วนผู้เสียชีวิต เพิ่มขึ้น 4 ราย ทำให้มียอดผู้เสียชีวิตรวมทั้งสิ้นจำนวน 47,663 ราย
ขณะที่สเปน ไม่มีผู้ติดเชื้อเพิ่ม ทำให้มีผู้ติดเชื้ออยู่ที่ 208,389 ราย ส่วนผู้เสียชีวิตไม่มีเพิ่ม ยอดผู้เสียชีวิตรวม อยู่ที่ 21,717 ราย
เช่นเดียวกับอิตาลี ที่ไม่มีผู้ติดเชื้อเพิ่ม ทำให้ยอดผู้ติดเชื้อสะสมอยู่ที่ 187,327 ราย และไม่มีผู้เสียชีวิตเพิ่ม ทำให้ยอดผู้เสียชีวิตในอิตาลีจึงอยู่ที่ 25,085 ราย
ส่วนฝรั่งเศส ไม่มีผู้ติดเชื้อและเสียชีวิตเพิ่มเช่นกัน ทำให้ยอดผู้ติดเชื้อสะสมจึงอยู่ที่ 159,877 ราย ยอดผู้เสียชีวิตโดยรวม ยังอยู่ที่ 21,340 ราย
ด้านเยอรมนี ไม่พบผู้ติดเชื้อเพิ่ม ยอดผู้ป่วยสะสมในประเทศ จึงอยู่ที่ 150,648 ราย ไม่มีผู้เสียชีวิตเพิ่ม ยอดผู้เสียชีวิตโดยรวม ยังคงอยู่ที่ 5,315 ราย
สหราชอาณาจักร ไม่พบผู้ติดเชื้อเพิ่ม ทำให้มียอดผู้ป่วยสะสมที่ 133,495 ราย และไม่พบผู้เสียชีวิตเพิ่ม ยอดผู้เสียชีวิต จึงยังคงอยู่ที่ 18,100 ราย
เช่นเดียวกับจีน ที่ไม่พบผู้ติดเชื้อเพิ่ม ยอดผู้ป่วยสะสมในจีนจึงอยู่ที่ 82,788 ราย ส่วนผู้เสียชีวิตไม่มีเพิ่มเช่นกัน ทำให้ยอดผู้เสียชีวิตโดยรวมในจีนอยู่ที่ 4,632 ราย